NABARD MIZORAM REGIONAL OFFICE-IN NATIONAL HANDLOOM DAY HMANG,"1490/2024-2025 Aizawl, the 8th August, 2024: NABARD, Mizoram Regional Office chuan nimin khan Vanapa Hall bul kawngpui dungah National Handloom Day lawmna hun a buatsaih a. He hunah hian Pi Pankaja Borah, General Manager/Officer-in-Charge (GM/OiC) NABARD, Prof. Rama Ramaswamy, Mizoram University, NABARD official leh Angel Business Promoter of Mizoram aiawhte an tel a ni. National Handloom Day pual hian NABARD chuan State puma puan tahtu pawl hrang hrangte tan stall 14 a ruahman sak a. Hemi atan hian NABARD NGO partner, Angel Business Promoter of Mizoram (ABPM) chuan tul leh pawimawhte an buaipui a ni. Pi Pankaja Borah, GM/OiC NABARD chuan National Handloom Day pual stall hrang hrangte hawngin kum tina August ni 7 a hman thin National Handloom Day tobul leh a pawimawh dante a sawifiah a. Puantahtu leh kut themthiamte hmalakna chhuanawm tiin, handloom leh handicraft tihhmasawn nana NABARD atanga scheme hrang hrang awmte a tarlang a. Heng zingah hian puantahtute tana skill training leh capacity building, an siam chhuah danglam bikte GI registration tih leh market zau zawk an neih theih nana online digital platform (ONDC) a phochhuahte a tel a ni. He hunah hian Prof. Rama Ramaswamy, Mizoram University chuan handloom sector-in hmun pawimawh tak a chan thu sawiin, Agriculture sector hnua economic activity lian ber a nih thu leh puantahtu nuai 30 chuangte tan eizawnna leh sum lakluhna hnar a siam sak thu a sawi bawk. He hunah hian Mizorama handloom sector ziarang leh hausa tak bakah sum leh pai dehchhuah kawnga a pawimawh dante hlawhtling taka pholan niin, NABARD-in handloom industry thlawp leh tihhmasawn a tumna chu a nemnghet nawn leh a ni. Attachment Loading attachment...",Dated: 8 th Aug 24 11:51 AM,https://dipr.mizoram.gov.in/post/nabard-mizoram-regional-office-in-national-handloom-day-hmang